ראסי טיילור

ראסי טיילור (באנגלית: Russi Taylor; 4 במאי 1944 – 26 ביולי 2019) הייתה מדבבת אמריקאית. נודעה בשל דיבוב מיני מאוס של חברת וולט דיסני (לראשונה ב-1986) ומרטין פרינס מ"משפחת סימפסון"  (לראשונה ב-1989).

ביוגרפיה
טיילור נולדה בקיימברידג', מסצ'וסטס. לדברי חברת דיסני, כשהייתה נערה צעירה, ניגשה לוולט דיסני ואמרה לו שתשמח לעבוד בחברה שלו. ב-1986, כשהתבגרה מעט, השתתפה באודישנים לקולה של מיני מאוס ונבחרה מתוך כ-200 מתחרות. מלבד קולה של מיני מאוס, היא שימשה גם כמדבבת לדמותה של פבלס פלינסטון בתוכנית משפחת פלינסטון, מרטין פרינס והתאומות שרי וטרי בתוכנית ובסרט משפחת סימפסון. כמו כן, דיבבה דמויות בסדרות ובסרטים "אגדות ברווזים", "אגדות ברווזים הסרט: אוצר המנורה האבודה", "חבובוטף", "הדרדסים", "סינדרלה 3: אהבת אמת", "הנסיכות של דיסני - סיפורים מכושפים", "הנסיכה סופיה הראשונה: היה הייתה נסיכה" ורבים אחרים.

טיילור התחתנה עם ויין אלווין, המדבב השלישי של מיקי מאוס מ-1991 עד מותו ב-2009. שניהם נקראו "אגדות דיסני" בשנת 2008.

טיילור נפטרה ב-26 ביולי 2019 בביתה בגלנדייל, קליפורניה בגיל 75.

קישורים חיצוניים 

 דני מולכו, "קולה של מיני מאוס נדם": מתה המדבבת שמאחורי הדמות האהובה, אתר רשת 13, 28 ביולי 2019

הערות שוליים 

מדבבות אמריקאיות
קליפורניה: אישים
אגדות דיסני
אמריקאיות שנולדו ב-1944
אמריקאים שנולדו ב-1944
אמריקאיות שנפטרו ב-2019
אמריקאים שנפטרו ב-2019